เงินบาทปิด 30.85/87 บาท
ธนาคารกรุงเทพ รายงาน เงินบาทปิด 30.85/87 อ่อนค่าตามทิศทางยูโร หลังตัวเลขเศรษฐกิจไม่สดใส
2 พ.ค. 2555

ธนาคารกรุงเทพ รายงาน เงินบาทปิด 30.85/87 อ่อนค่าตามทิศทางยูโร หลังตัวเลขเศรษฐกิจไม่สดใส
นักบริหารเงินจากธนาคารกรุงเทพ เปิดเผยว่า เงินบาทปิดตลาดเย็นนี้อยู่ที่ระดับ 30.85/87 บาท/ดอลลาร์ อ่อนค่าลงจากช่วงเช้าที่เปิดตลาดที่ระดับ 30.75/77 บาท/ดอลลาร์ เย็นนี้เงินบาทปรับตัวอ่อนค่าลงจากช่วงเช้าตามทิศทางค่าเงินยูโรที่อ่อนค่าลง หลังจากการประกาศตัวเลขเศรษฐกิจของยุโรปเมื่อช่วงบ่ายที่ผ่านมาในส่วนของภาคการผลิตออกมาไม่ค่อยดีนัก 
"บาทวันนี้อ่อนค่า มาจากปัจจัยที่เมื่อตอนบ่ายตัวเลขเศรษฐกิจของยุโรปออกมาไม่ค่อยดี ยูโรก็อ่อนค่าลงด้วย" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงปิดตลาดเย็นนี้ เงินเยนอยู่ที่ระดับ 80.20/30 เยน/ดอลลาร์ ส่วนเงินยูโรอยู่ที่ระดับ 1.3140 ยูโร/ดอลลาร์
คืนนี้ สหรัฐฯ จะรายงานข้อมูลเศรษฐกิจที่สำคัญ เช่น ตัวเลขการจ้างงานทั่วประเทศเดือนเม.ย., ยอดสั่งซื้อของโรงงานเดือนมี.ค.
นักบริหารเงิน คาดว่า พรุ่งนี้เงินบาทยังมีทิศทางอ่อนค่า มองกรอบไว้ที่ 30.80-30.95 บาท/ดอลลาร์